proxectonos/corpus_dominio_legal_administrativo_tmp huggingface dataset:
EXTRACTO da Orde do 26 de outubro pola que se aproban as bases reguladoras da concesión de subvencións, en réxime de concorrencia non competitiva, para contribuír a sufragar os custos de alugamento dos establecementos de lecer nocturno da Comunidade Autónoma de Galicia e se convocan as subvencións para o ano 2020 (código de procedemento PR471B).
Vicepresidencia primeira e Consellería de Presidencia, Xustiza e Turismo — III. Outras disposicións — 27/10/2020

BDNS (Identif.): 530039.
De conformidade co previsto nos artigos 17.3.b) e 20.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios destas axudas as persoas físicas e xurídicas que exerzan, a título de arrendatario, a explotación económica dun establecemento de lecer nocturno, que sexan titulares dun contrato de alugamento, e resulten afectados pola paralización desta como consecuencia das medidas adoptadas para a prevención e contención da evolución do brote de COVID-19.
Segundo. Obxecto
O obxecto desta orde é establecer as bases reguladoras da concesión de subvencións para contribuír a sufragar os gastos de alugamento dos establecementos de lecer nocturno da Comunidade Autónoma de Galicia durante o período en que permaneceron pechados en aplicación da Orde do 15 de agosto de 2020 da Consellería de Sanidade e proceder á súa convocatoria para o ano 2020.
Terceiro. Bases reguladoras
Orde do 26 de outubro pola que se aproban as bases reguladoras da concesión de subvencións, en réxime de concorrencia non competitiva, para contribuír a sufragar os custos de alugamento dos establecementos de lecer nocturno da Comunidade Autónoma de Galicia e se convocan as subvencións para o ano 2020 (código de procedemento PR471B).
Cuarto. Importe
Para a concesión destas axudas destínase crédito por un importe total de dous millóns douscentos mil euros (2.200.000 €).
Quinto. Prazo de presentación de solicitudes
As solicitudes poderán presentarse no prazo dun mes contado desde o día seguinte ao da publicación desta orde no Diario Oficial de Galicia.
Santiago de Compostela, 26 de outubro de 2020
RESOLUCIÓN do 26 de agosto de 2020 pola que se publica a relación dos beneficiarios e o importe das axudas concedidas en virtude da Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos, e se procede á súa convocatoria para o ano 2020 (código de procedemento CT130A).
Consellería de Cultura e Turismo — III. Outras disposicións — 03/09/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia, procédese á publicación dos adxudicatarios e o importe das axudas.
Obxecto da axuda: a finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
Norma reguladora: Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos, e se procede á súa convocatoria para o ano 2020 (código de procedemento CT130A) (
Diario Oficial de Galicia
núm. 31, do 14 de febreiro).
Crédito orzamentario: 110.000 € (cento dez mil euros) recollido na aplicación orzamentaria 11.20.432A.760.0 e 35.000 € (trinta e cinco mil euros) na aplicación orzamentaria 11.20.432A.781.0 dos orzamentos xerais da Comunidade Autónoma de Galicia para o ano 2020.
Beneficiarios: os beneficiarios e o importe das axudas figuran no anexo a esta resolución.
Contra esta resolución, que pon fin á vía administrativa, cabe interpoñer recurso potestativo de reposición no prazo dun (1) mes contado a partir da data de notificación desta aos interesados ou recurso contencioso-administrativo perante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 26 de agosto de 2020
RESOLUCIÓN do 26 de agosto de 2020, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2019.
Consellería de Educación, Universidade e Formación Profesional — III. Outras disposicións — 03/09/2020

Mediante a Orde do 13 de xuño de 2019 (DOG do 26 de xuño), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2019.
O artigo 9 establece que unha vez concedida a totalidade dos reintegros, publicarase no Diario Oficial de Galicia a relación das persoas beneficiarias deles.
En virtude do exposto anteriormente,
Único. Dar publicidade á relación de persoas beneficiarias que figuran no anexo.
Santiago de Compostela, 26 de agosto de 2020
CORRECCIÓN DE ERROS. Resolución do 29 de xullo de 2020 pola que se publica a modificación do plan de estudos de graduado ou graduada en Química.
Universidade da Coruña — III. Outras disposicións — 03/09/2020

Advertido erro na referida resolución, na versión en castelán, publicada no
Diario Oficial de Galicia
número 161, do 12 de agosto de 2020.
Faise a corrección na versión do DOG neste idioma. Tal corrección non procede no texto en galego.
CORRECCIÓN DE ERROS. Orde do 2 de setembro de 2020 sobre medidas de prevención como consecuencia da evolución da situación epidemiolóxica derivada do COVID-19 nos concellos da Coruña, Arteixo, Cambre, Culleredo, Oleiros, Abegondo, Bergondo, Carral e Sada.
Consellería de Sanidade — I. Disposicións xerais — 03/09/2020

Advertidos erros na dita orde, publicada no Diario Oficial de Galicia número 178-BIS, do 2 de setembro de 2020, é necesario facer as seguintes correccións:
Na páxina 34936, onde di:
«Sétimo. Perda de efecto nos concellos de Abegondo, Bergondo, Carral e Sada das medidas de prevención previstas na Orde do 26 de agosto de 2020
1. Déixanse sen efecto nos concellos de Abegondo, Bergondo, Carral e Sada as medidas de prevención previstas no punto segundo da Orde do 26 de agosto de 2020 pola que se establecen determinadas medidas de prevención como consecuencia da evolución da situación epidemiolóxica derivada do COVID-19 nos concellos da Coruña, Arteixo, Cambre, Culleredo, Oleiros, Abegondo, Bergondo, Carral e Sada».
Debe dicir:
«Sétimo. Perda de efecto nos concellos de Abegondo, Bergondo, Carral e Sada das medidas de prevención previstas na Orde do 7 de agosto de 2020
1. Déixanse sen efecto nos concellos de Abegondo, Bergondo, Carral e Sada as medidas de prevención previstas no punto segundo da Orde do 7 de agosto de 2020 pola que se establecen determinadas medidas de prevención como consecuencia da evolución da situación epidemiolóxica derivada do COVID-19 nos concellos da Coruña, Arteixo, Cambre, Culleredo, Oleiros, Abegondo, Bergondo, Carral e Sada».
RESOLUCIÓN do 31 de agosto de 2020 pola que se amplía o prazo de xustificación das subvencións concedidas ao abeiro da Resolución do 14 de decembro de 2017 pola que se aproban as bases para a concesión de subvencións a producións e coproducións audiovisuais de contido cultural galego, e se convocan para o ano 2018 (código de procedemento CT207A).
Axencia Galega das Industrias Culturais — III. Outras disposicións — 08/09/2020

O 29 de decembro 2017 publicouse no Diario Oficial de Galicia número 246 a Resolución do 14 de decembro de 2017 pola que se aproban as bases para a concesión de subvencións a producións e coproducións audiovisuais de contido cultural galego e se convocan para o ano 2018 (código de procedemento CT207A).
A base décimo sexta, punto 5, establece que o prazo de xustificación rematará o 15 de xullo de 2019 para a modalidade de curtametraxes (modalidade D), e o 15 setembro de 2020, para o resto das modalidades.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
O artigo 32 da Lei 39/2015, do 1 de outubro, do procedemento administrativo común das administracións públicas, indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
En consecuencia, tendo en conta a data de xustificación é o día 15 de setembro de 2020 para todas as modalidades salvo a modalidade D, a existencia de numerosas solicitudes de ampliación deste prazo por parte de beneficiarios, polas das dificultades que están atopando para presentar a súa xustificación como consecuencia da declaración do estado de alarma polo Real decreto 463/2020, do 14 de marzo, por mor do COVID-19, o que provocou unha suspensión dos prazos administrativos, unha parálise total da actividade económica e un novo escenario social.
Polas razóns antes expostas,
Modificar a data límite de xustificación establecida no mes de setembro de 2020 da base décimo sexta, punto 5, da Resolución do 14 de decembro de 2017 pola que se aproban as bases para a concesión de subvencións a producións e coproducións audiovisuais de contido cultural galego, e se convocan para o ano 2018 (código de procedemento CT207A), ampliando o prazo para presentar a documentación xustificativa ata o 15 de novembro de 2020.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de agosto de 2020
DECRETO 110/2020, do 6 de setembro, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 07/09/2020

Elixido e investido polo Parlamento de Galicia dos poderes propios do presidente da Xunta de Galicia, segundo o Estatuto de autonomía, conforme o disposto nos artigos 15 e 18 da Lei 1/1983, do 22 de febreiro, de normas reguladoras da Xunta e da súa Presidencia, en virtude das atribucións que me confire o artigo 26.1 do mesmo texto legal para crear, modificar ou suprimir mediante decreto as vicepresidencias e as consellerías da Xunta de Galicia, e tendo en conta os criterios de eficacia e economía que deben inspirar a actuación e a organización administrativa,
Artigo 1
A Xunta de Galicia estará integrada polas vicepresidencias e consellerías que a seguir se relacionan:
– Vicepresidencia primeira e Consellería de Presidencia, Xustiza e Turismo.
– Vicepresidencia segunda e Consellería de Economía, Empresa e Innovación.
– Consellería de Facenda e Administración Pública.
– Consellería de Medio Ambiente, Territorio e Vivenda.
– Consellería de Infraestruturas e Mobilidade.
– Consellería de Cultura, Educación e Universidade.
– Consellería de Emprego e Igualdade.
– Consellería de Sanidade.
– Consellería de Política Social.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición transitoria primeira
Mentres non se proceda ao desenvolvemento da estrutura contida neste decreto, os órganos superiores e de dirección existentes manterán a súa estrutura e funcións.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposición derradeira primeira
O Consello da Xunta de Galicia determinará a estrutura orgánica das vicepresidencias e das consellerías previstas neste decreto.
Disposición derradeira segunda
A Consellería de Facenda realizará as modificacións e habilitacións orzamentarias precisas para o cumprimento do previsto neste decreto.
Disposición derradeira terceira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, seis de setembro de dous mil vinte
REAL decreto 809/2020, do 3 de setembro, polo que se nomea presidente da Xunta de Galicia a Alberto Núñez Feijóo.
Presidencia do Goberno — II. Autoridades e persoal — 04/09/2020

De conformidade co disposto nos artigos 152.1 da Constitución e 15.2 do Estatuto de autonomía de Galicia,
Nomeo presidente da Xunta de Galicia a Alberto Núñez Feijóo, elixido polo Parlamento de Galicia na sesión celebrada os días 1 e 3 de setembro de 2020.
Dado en Madrid o 3 de setembro de 2020
EXTRACTO da Orde do 27 de agosto de 2020 pola que se convocan os premios de educación secundaria obrigatoria ao esforzo e á superación persoal correspondentes ao curso 2019/20 (código de procedemento ED311E).
Consellería de Educación, Universidade e Formación Profesional — III. Outras disposicións — 08/09/2020

BDNS (Identif.): 522549.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que cursou durante o ano académico 2019/20 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e esforzo demostrados ao longo da etapa en superar as súas dificultades, ben de tipo persoal, educativas e/ou do contorno familiar e sociocultural.
Segundo.
Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2019/20.
Terceiro.
Bases reguladoras
Orde do 24 de agosto de 2020 pola que se convocan os premios de educación secundaria obrigatoria ao esforzo e á superación persoal correspondentes ao curso 2019/20 (código de procedemento ED311E).
Cuarto.
Importe
Vinte (20) premios cunha dotación total de 15.000 euros, que non poderán exceder os 750 euros por premio.
Quinto.
Prazo de presentación de solicitudes
O prazo de presentación de solicitudes será de vinte (20) días hábiles computados a partir do día seguinte ao da publicación desta orde no
Diario Oficial de Galicia
.
Santiago de Compostela, 27 de agosto de 2020
DECRETO 111/2020, do 6 de setembro, polo que se dispón que cesen os titulares da Vicepresidencia e consellerías da Xunta de Galicia.
Presidencia da Xunta de Galicia — II. Autoridades e persoal — 07/09/2020

Cumpridas as previsións do artigo 15, número 2º, do Estatuto de autonomía de Galicia, e no uso das atribucións que me confiren como presidente o artigo 16, número 3º, do Estatuto de autonomía de Galicia, e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cesen nos seus cargos os titulares da Vicepresidencia e consellerías da Xunta de Galicia, agradecéndolles os servizos prestados:
– Alfonso Rueda Valenzuela, como vicepresidente e conselleiro de Presidencia, Administracións Públicas e Xustiza.
– Valeriano Martínez García, como conselleiro de Facenda.
– Ángeles Vázquez Mejuto, como conselleira de Medio Ambiente, Territorio e Vivenda.
– Ethel María Vázquez Mourelle, como conselleira de Infraestruturas e Mobilidade.
– Francisco José Conde López, como conselleiro de Economía, Emprego e Industria.
– Carmen Pomar Tojo, como conselleira de Educación, Universidade e Formación Profesional.
– Román Rodríguez González, como conselleiro de Cultura e Turismo.
– Jesús Vázquez Almuíña, como conselleiro de Sanidade.
– Fabiola García Martínez, como conselleira de Política Social.
– José González Vázquez, como conselleiro do Medio Rural.
– Rosa María Quintana Carballo, como conselleira do Mar.
Santiago de Compostela, seis de setembro de dous mil vinte
DECRETO 112/2020, do 6 de setembro, polo que se nomean os titulares das vicepresidencias e consellerías da Xunta de Galicia.
Presidencia da Xunta de Galicia — II. Autoridades e persoal — 07/09/2020

Establecida a nova configuración dos departamentos que integran a Xunta de Galicia polo Decreto 110/2020, do 6 de setembro, procede o nomeamento dos seus titulares.
Na súa virtude, no uso das atribucións que me confiren o artigo 16, número 3º, do Estatuto de autonomía de Galicia, e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Nomear titulares das vicepresidencias e consellerías da Xunta de Galicia as persoas que a seguir se relacionan:
– Alfonso Rueda Valenzuela, vicepresidente primeiro e conselleiro de Presidencia, Xustiza e Turismo.
– Francisco José Conde López, vicepresidente segundo e conselleiro de Economía, Empresa e Innovación.
– Valeriano Martínez García, conselleiro de Facenda e Administración Pública.
– Ángeles Vázquez Mejuto, conselleira de Medio Ambiente, Territorio e Vivenda.
– Ethel María Vázquez Mourelle, conselleira de Infraestruturas e Mobilidade.
– Román Rodríguez González, conselleiro de Cultura, Educación e Universidade.
– María Jesús Lorenzana Somoza, conselleira de Emprego e Igualdade.
– Julio García Comesaña, conselleiro de Sanidade.
– Fabiola García Martínez, conselleira de Política Social.
– José González Vázquez, conselleiro do Medio Rural.
– Rosa María Quintana Carballo, conselleira do Mar.
Santiago de Compostela, seis de setembro de dous mil vinte
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Enxeñaría da Enerxía.
Universidade de Vigo — III. Outras disposicións — 07/09/2020

O plan de estudos da titulación de grao en Enxeñaría da Enerxía pola Universidade de Vigo foi publicado no Boletín Oficial del Estado do 11 de xaneiro de 2013, unha vez establecido o carácter oficial do título mediante o Acordo do Consello de Ministros do 12 de novembro de 2010, publicado mediante a Resolución da Secretaría Xeral de Universidades do 22 de novembro de 2010 (BOE do 16 de decembro).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría da Enerxía,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría da Enerxía pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Enxeñaría da Enerxía pola Universidade de Vigo.
Rama de coñecemento a que se adscribe o título (RD 1393/2007, do 29 de outubro): Enxeñaría e Arquitectura.
Código da titulación: V09G291-Escola de Enxeñaría de Minas e Enerxía-Campus de Vigo.
Código RUCT: 2502242.
Distribución do plan de estudos en créditos ECTS:
Distribución dos créditos da formación básica do plan de estudos:
Optativas: escollerase un total de cinco (30 ECTS) dunha oferta de doce materias (72 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: semestre. MÓD.: módulo (véxanse abreviaturas na táboa de organización da oferta de créditos).
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Fisioterapia.
Universidade de Vigo — III. Outras disposicións — 07/09/2020

O plan de estudos da titulación de grao en Fisioterapia pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título mediante o Acordo do Consello de Ministros do 30 de outubro de 2009, publicado mediante a Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Fisioterapia,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Fisioterapia pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Fisioterapia pola Universidade de Vigo.
Rama de coñecemento a que se adscribe o título (RD 1393/2007, do 29 de outubro): Ciencias da Saúde.
Código da titulación: P05G171-Facultade de Fisioterapia-Campus de Pontevedra.
Código RUCT: 2501115.
Distribución do plan de estudos en créditos ECTS:
Distribución dos créditos da formación básica do plan de estudos:
Optativas: escollerase un total de catro (24 ECTS) dunha oferta de dez materias (60 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: semestre. MÓD.: módulo (véxanse abreviaturas na táboa de organización da oferta de créditos).
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Enxeñaría dos Recursos Mineiros e Enerxéticos.
Universidade de Vigo — III. Outras disposicións — 07/09/2020

O plan de estudos da titulación de grao en Enxeñaría dos Recursos Mineiros e Enerxéticos pola Universidade de Vigo foi publicado no Boletín Oficial del Estado do 11 de xaneiro de 2013, unha vez establecido o carácter oficial do título mediante o Acordo do Consello de Ministros do 12 de novembro de 2010, publicado mediante a Resolución da Secretaría Xeral de Universidades do 22 de novembro de 2010 (BOE do 16 de decembro).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría dos Recursos Mineiros e Enerxéticos,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría dos Recursos Mineiros e Enerxéticos pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Enxeñaría dos Recursos Mineiros e Enerxéticos pola Universidade de Vigo
Rama de coñecemento a que se adscribe o título (Real decreto 1393/2007, do 29 de outubro): Enxeñaría e Arquitectura.
Código da titulación: V09G311-Escola de Enxeñaría de Minas e Enerxía-Campus de Vigo.
Código RUCT: 2502243.
Distribución do plan de estudos en créditos ECTS:
Distribución dos créditos da formación básica do plan de estudos:
Mención Tecnoloxía de Recursos Enerxéticos, Combustibles e Explosivos.
Mención Enxeñaría de Materiais.
Mención Tecnoloxía de Explotación de Minas.
Optativas: deberase escoller obrigatoriamente unha das tres mencións ofertadas. Para obter a mención, teranse que cursar os 48 ECTS optativos correspondentes ao itinerario da mención elixida e 12 ECTS para escoller das optativas xerais ofertadas.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: semestre. MÓD.: módulo (véxanse abreviaturas na táboa de organización da oferta de créditos).
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Dirección e Xestión Pública.
Universidade de Vigo — III. Outras disposicións — 04/09/2020

O plan de estudos da titulación de grao en Dirección e Xestión Pública pola Universidade de Vigo foi publicado no
Boletín Oficial del Estado
do 1 de novembro de 2010, unha vez establecido o carácter oficial do título por Acordo do Consello de Ministros do 12 de marzo de 2010, publicado mediante Resolución da Secretaría Xeral de Universidades do 7 de abril de 2010 (BOE do 29 de abril).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Dirección e Xestión Pública,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Dirección e Xestión Pública pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Dirección e Xestión Pública pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Ciencias Sociais e Xurídicas.
Código da titulación: P04G092 (modalidade presencial. Facultade de Ciencias Sociais e da Comunicación. Campus de Pontevedra).
Código da titulación: P04G095 (modalidade virtual. Facultade de Ciencias Sociais e da Comunicación. Campus de Pontevedra).
Código RUCT: 2501122.
Distribución do plan de estudos en créditos ECTS:
Distribución dos créditos da formación básica do plan de estudos:
Optativas: para escoller un total de 42 ECTS dunha oferta de 84 ECTS.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: Semestre. MOD.: Módulo (ver abreviaturas na táboa de organización da oferta de créditos).
Organización da oferta de créditos ECTS do plan de estudos por módulos do grao en Dirección e Xestión Pública pola Universidade de Vigo
Facultade de Ciencias Sociais e da Comunicación-Campus de Pontevedra
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Comunicación Audiovisual.
Universidade de Vigo — III. Outras disposicións — 04/09/2020

O plan de estudos da titulación de grao en Comunicación Audiovisual pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título polo Acordo do Consello de Ministros do 30 de outubro de 2009, publicado mediante Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Comunicación Audiovisual,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Comunicación Audiovisual pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Comunicación Audiovisual pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Ciencias Sociais e Xurídicas.
Código da titulación: P04G071 (Facultade de Ciencias Sociais e da Comunicación. Campus de Pontevedra).
Código RUCT: 2500466.
Distribución do plan de estudos en créditos ECTS:
Distribución dos créditos da formación básica do plan de estudos:
Mención Produción e Posprodución Audiovisual e Sonora.
Optativas:
Sen mención: deben cursar 30 ECTS de entre toda a oferta.
Con mención: deben cursar 5 materias optativas (30 ECTS) das ofertadas na propia mención.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: Semestre. MOD.: Módulo (ver abreviaturas na táboa de organización da oferta de créditos).
RESOLUCIÓN do 27 de agosto de 2020 pola que se publica a modificación do plan de estudos da titulación de grao en Enxeñaría Informática.
Universidade de Vigo — III. Outras disposicións — 04/09/2020

O plan de estudos da titulación de grao en Enxeñaría Informática pola Universidade de Vigo foi publicado no
Boletín Oficial del Estado
do 1 de novembro de 2010, unha vez establecido o carácter oficial do título por Acordo do Consello de Ministros do 30 de outubro de 2009, publicado mediante a Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría Informática,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría Informática pola Universidade de Vigo, que se recolle no anexo desta resolución.
Vigo, 27 de agosto de 2020
Denominación do título: graduado ou graduada en Enxeñaría Informática pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro): Enxeñaría e Arquitectura.
Código da titulación: O06G151 - Escola Superior de Enxeñaría Informática - Campus de Ourense.
Código RUCT: 2501126.
Distribución do plan de estudos en créditos ECTS:
Distribución dos créditos da formación básica do plan de estudos:
Mención Enxeñaría de Software
Mención Tecnoloxías da Información
Optativas:
Sen mención: deben cursar 5 materias optativas (30 ECTS) de entre toda a oferta.
Con mención: deben cursar 4 materias optativas (24 ECTS) da mención elixida. Nestes 24 ECTS non se contabilizan as prácticas en empresa, se as realiza, nin os recoñecementos por actividades culturais, universitarias, deportivas, de representación estudantil, solidarias, de cooperación e por formación en idiomas.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: Semestre. MOD.: Módulo (ver abreviaturas na táboa de organización da oferta de créditos).
ORDE do 31 de agosto de 2020 pola que se modifica a Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2020 (código de procedemento CT130A).
Consellería de Cultura e Turismo — III. Outras disposicións — 04/09/2020

O día 14 de febreiro de 2020 publicouse no Diario Oficial de Galicia a Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2020 (código de procedemento CT130A).
No artigo 16.1 da dita orde establecíase que o prazo para que as persoas beneficiarias das axudas acrediten e xustifiquen os proxectos subvencionados será ata o 31 de outubro de 2020; en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta o longo proceso de avaliación e resolución debido ás circunstancias especiais derivadas da pandemia do COVID-19, xunto á complexidade da execución dos proxectos e co fin de facer viables os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
Visto o anterior,
Artigo único. Modificación da Orde do 7 de xaneiro de 2020
Modifícase o artigo 16.1 da Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2020, que queda redactado como segue:
«Artigo 16. Prazo, xustificación e pagamento das axudas
O prazo para que as persoas beneficiarias das axudas acrediten e xustifiquen os proxectos subvencionados será ata o 15 de novembro de 2020; en caso de non xustificarse a totalidade do orzamento do proxecto, a subvención será minorada na mesma proporción».
Disposición derradeira. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de agosto de 2020
CORRECCIÓN DE ERROS. Decreto 124/2020, do 10 de setembro, polo que se nomea director xeral de Centros e Recursos Humanos a Jesús Manuel Álvarez Bértolo.
Consellería de Cultura, Educación e Universidade — II. Autoridades e persoal — 14/09/2020

Advertido erro no dito decreto, publicado no
Diario Oficial de Galicia
número 185, do venres 11 de setembro de 2020, cómpre facer a seguinte corrección:
Nas páxinas 35736 e 35761, onde di: «José Manuel Álvarez Bértolo», debe dicir: «Jesús Manuel Álvarez Bértolo».
RESOLUCIÓN do 2 de setembro de 2020, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 17 de abril de 2019 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2019 (Diario Oficial de Galicia número 88, do 9 de maio).
Consellería de Economía, Emprego e Industria — III. Outras disposicións — 14/09/2020

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 24.6 da Orde da Consellería de Economía, Emprego e Industria do 4 de abril de 2019 (DOG núm. 79, do 25 de abril) pola que se estableceron as bases reguladoras e se procedeu á convocatoria pública das axudas e subvencións para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia para o ano 2019 (código de procedemento TR353B) establece que, as subvencións concedidas se publicarán, con expresión da entidade beneficiaria, a contía e a finalidade, no Diario Oficial de Galicia de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2019 para o fomento do emprego a través dos programas mixtos de emprego e formación (obradoiros de emprego), dirixidos a mellorar a ocupabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia.
O financiamento das axudas previstas na orde de convocatoria efectuouse con cargo aos créditos da aplicación 09.41.322A.460.2 (código de proxecto 2018 00017) e están cofinanciadas nunha porcentaxe do 91,89 % pola Unión Europea a través do Fondo Social Europeo, mediante a Iniciativa de emprego xuvenil, Programa operativo de emprego xuvenil 2014-2020, eixe prioritario 5, prioridade de investimento 8.2, obxectivo específico 8.2.2, medida 8.2.2.5.
En consecuencia,
Ordenar a publicación no Diario Oficial de Galicia das subvencións concedidas para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, ao abeiro da Orde do 4 de abril de 2019 (DOG núm. 79, do 25 de abril), segundo o anexo desta resolución.
Santiago de Compostela, 2 de setembro de 2020
RESOLUCIÓN do 4 de setembro de 2020 pola que se dá publicidade dos convenios de colaboración subscritos no segundo cuadrimestre do ano 2020.
Academia Galega de Seguridade Pública — III. Outras disposicións — 14/09/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2020, que se incorpora como anexo a esta resolución.
A Estrada, 4 de setembro de 2020
ACORDO do 24 de setembro de 2020, do Consello de Dirección, relativo á destitución e nomeamento do director xeral deste instituto.
Instituto Galego de Promoción Económica — II. Autoridades e persoal — 01/10/2020

O Consello de Dirección do Instituto Galego de Promoción Económica, na súa reunión do día 24 de setembro de 2020, en virtude do previsto no artigo 12 da Lei 5/1992, do 10 de xuño, de creación do Instituto Galego de Promoción Económica, e no artigo 10 do Decreto 317/1992, do 12 de novembro, que aproba o seu regulamento, por proposta do seu presidente, adoptou o acordo polo que se cesa a Juan Manuel Cividanes Roger como director xeral, con efectos do día 24 de setembro de 2020, agradecéndolle os servizos prestados; e se nomea para o citado cargo a Fernando Guldrís Iglesias, con efectos a partir do día 25 de setembro de 2020.
O que se fai público para xeral coñecemento.
Santiago de Compostela, 24 de setembro de 2020
ORDE do 22 de setembro de 2020 pola que se dispón o cesamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 01/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Mercedes Rodríguez Moreda como vogal representante da Comunidade Autónoma de Galicia no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 22 de setembro de 2020
ORDE do 22 de setembro de 2020 pola que se dispón o nomeamento dunha vogal no Consello de Administración da Autoridade Portuaria de Vigo.
Consellería do Mar — II. Autoridades e persoal — 01/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Susana Lenguas Gil como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 22 de setembro de 2020
ORDE do 24 de setembro de 2020 pola que se modifica a composición do Consello Social da Universidade de Santiago de Compostela
Consellería de Cultura, Educación e Universidade — II. Autoridades e persoal — 02/10/2020

Mediante Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
A Lei 6/2013, no seu artigo 77.3, establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Santiago de Compostela comunica á Consellería de Cultura, Educación e Universidade o nomeamento, con data do 16 de setembro de 2020, de Diego Boquete Sánchez, como representante do sindicato Confederación Intersindical Galega (CIG) no Consello Social da Universidade de Santiago de Compostela, en substitución de Marta Ferreiro Fernández. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Diego Boquete Sánchez, como representante do sindicato Confederación Intersindical Galega (CIG) no Consello Social da Universidade de Santiago de Compostela en substitución de Marta Ferreiro Fernández.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de setembro de 2020
ORDE do 22 de setembro de 2020 pola que se dispón o nomeamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 01/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Susana Lenguas Gil como vogal no Consello de Administración da Autoridade Portuaria da Coruña, en representación da Comunidade Autónoma de Galicia.
Santiago de Compostela, 22 de setembro de 2020
ORDE do 22 de setembro de 2020 pola que se dispón o cesamento dunha vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 01/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de María Isabel Concheiro Rodríguez-Segade como vogal representante da Comunidade Autónoma de Galicia no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 22 de setembro de 2020
ORDE do 22 de setembro de 2020 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 01/10/2020

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que dos dez vogais representantes da Administración autonómica no Consello Reitor, dous serano en representación da Consellería do Mar.
Polo exposto, no exercicio da facultade atribuída,
O nomeamento de Silvia Cortiñas Fernández como vogal no Consello Reitor da entidade pública empresarial Portos de Galicia, en representación da Consellería do Mar.
Santiago de Compostela, 22 de setembro de 2020